கேள்வி: பொற்கோ - கல்வி குறித்து விரிவாக சொல்லுங்கள்.
பதில்: தொடக்கக் கல்வியை இரும்புலிக்குறிச்சியிலும் உயர்நிலைப்பள்ளிப் படிப்பைப் பொன்பரப்பி கற்றார் பொற்கோ. இதன்பின் திருப்பனந்தாள் செந்தமிழ்க் கல்லூரியில் வித்துவான் படிப்பில் சேர்ந்தார். அப்போது இரண்டாம் ஆண்டில் ''கோதை வளவன்'' என்ற காப்பியத்தை எழுதினார். இந்தக் காப்பியம் பின்னாளில் வேங்கடவன் பல்கலைக் கழகம், கேரளப் பல்கலைக்கழகம், சென்னைப் பல்கலைக்கழகம் ஆகிய மூன்றிலும் தமிழ் மாணவர்களுக்குப் பாடமாக வைக்கப்பட்டது. திருநெல்வேலி சைவ சித்தாந்தக் கழகத்தில் இளம் புலவர் பட்டமும் மதுரைத் தமிழ்ச் சங்கத்தில் பண்டிதம் பட்டமும் பெற்றார். பின்னர் அண்ணாமலைப் பல்கலைக்கழகம் கீழைக்கலையியல் துறையில் மொழியியல், திராவிட மொழிக் குடும்பம் ஆகிய பாடங்களைக் கற்று பிஓஎல் (BOL - Bachelor of Oriental Learning) பட்டம் பெற்றார். இக் காலகட்டத்தில் மொழியியல் அறிஞர்கள் தெ. பொ. மீனாட்சிசுந்தரனார், ச. அகத்தியலிங்கம் ஆகியோர் இவருக்கு ஆசிரியர்களாக விளங்கினர்.
கேள்வி: பொற்கோ - கல்விப் பணிகள் என்பது என்ன?
பதில்: அண்ணாமலை பல்கலைக் கழகத்தில் மொழியியல் துறையில் பணியில் சேர்ந்தார். அந்தக் காலகட்டத்தில் பேரா.ச. அகத்தியலிங்கம் , பேரா.குமாரசாமி ராஜா போன்றோருடன் பொற்கோ பணி செய்தார். 1970 ஆம் ஆண்டில் இலண்டன் பல்கலைக்கழக அழைப்பின்பேரில் இலண்டன் பல்கலைக்கழகத்தில் 2 ஆண்டுகள் ஆய்வுப் பணிகள் செய்து விட்டு 1972 இல் இந்தியாவுக்குத் திரும்பினார். 1973-74 ஆம் ஆண்டுகளில் யுனெசுகோ ஆய்வுநிலை அறிஞர் என்ற பொறுப்பில் அமெரிக்கப் பல்கலைக் கழகங்களில் ஆய்வு நிலைகளைப் பார்வையிட்டார். 1973 ஆம் ஆண்டில் அண்ணாமலைப் பல்கலைக் கழகத்தில் விரிவுரையாளராகப் பணியில் சேர்ந்தார். அதன் பின்னர் சென்னையில் உள்ள உலகத் தமிழாராய்ச்சி நிறுவனத்தில் பணி செய்தார். 1977 இல் சென்னைப் பல்கலைக் கழகத்தில் இணைப் பேராசிரியராக ஆனார்.அங்கேயே பேராசிரியராகவும் துறைத்தலைவராகவும் உய்ர்வு பெற்றார். பின்னர் 1999 முதல் 2002 வரை சென்னைப் பல்கலைக் கழகத் துணைவேந்தராகப் பதவி வகித்தார். பொற்கோ துணைவேந்தராக இருந்த காலத்தில் சென்னைப் பல்கலைக் கழகம் 5 நட்சத்திர மதிப்பைப் பெற்றது. உயர்சிறப்புப் பல்கலைக்கழகம் என்ற விருதினையும் பெற்றது. இவர் காலத்தில் பல்கலைக்கழக நல்கைக் குழு சென்னைப் பல்கலைக் கழகத்துக்கு 30 கோடி உருபா நிதி வழங்கியது. இந்தியாவில் இத்தகைய சிறப்புப் பெற்ற 5 பல்கலைக்கழகங்களில் சென்னைப் பல்கலைக் கழகம் முதலிடம் வகித்தது. காரைக்குடி அழகப்பா பல்கலைக்கழகம், சென்னைப் பல்கலைக்கழகம், குப்பத்தில் உள்ள திராவிடப் பல்கலைக் கழகம் ஆகியவற்றின் ஆட்சிமன்றக் குழுவில் உறுப்பினராக இருந்தார். தமிழ் சப்பானிய ஒப்பாய்வில் ஈடுபட்டார். 1982 இல் டோக்கியோவில் பன்னாட்டு மொழியியல் அறிஞர்கள் கூடிய ஒரு மாநாட்டில் பொற்கோ தமிழ் சப்பானிய மொழித் தொடர்பு பற்றி விரிவாகப் பேசினார். சென்னைப் பல்கலைக் கழகத்தில் பொற்கோவின் வழிகாட்டுதலில் பேராசிரியர் ஓனோ ஓராண்டு காலம் தமிழ் சப்பான் மொழி உறவு ஆய்வைச் செய்தார். இந்தக் காலகட்டத்தில் தமிழ் சப்பானிய ஆய்வுகள் வலுவாகக் கால் ஊன்றியது. பேராசிரியர் ஓனோ மற்றும் பிற சப்பானிய அறிஞர்களுடன் தமிழ் சப்பானிய மொழிஉறவு ஆய்வுகள் மேற்கொண்டார்.
கேள்வி: பொற்கோ - இதழ்ப்பணிகள் பற்றி நீங்கள் என்ன அறிந்துள்ளீர்கள்?
பதில்: 1965 இல் ஆய்வுப்பட்ட மாணவராக இருந்தபோது அறிவுக்கூர்வாள் என்ற கையெழுத்துப் பிரதியை நடத்தினார். மக்கள் நோக்கு என்ற இதழை சில நண்பர்களின் உதவியோடு சில ஆண்டுகள் நடத்தினார். ஆய்வாளர்களுக்காகவும் அறிஞர்களுக்காகவும் புலமை என்ற ஆராய்ச்சி இதழை 1974 இல் தொடங்கி பல ஆண்டுகளாக நடத்தி வருகிறார். அதன் தொடர்ச்சியாக புலமை மன்றம் என்ற அமைப்பின் வாயிலாக தமிழியல் ஆராய்ச்சி என்னும் பெயரில் முப்பத்து நான்கு தொகுதிகள் வெளியாகின. தமிழ் ஆராய்ச்சித் துறையில் 45 ஆண்டுகள் இடையீடு இல்லாமல் பொற்கோ சில நண்பர்களின் உதவியுடன் இந்த ஆய்விதழைப் பதிப்பித்து வெளிக் கொண்டு வருகிறார்.
கேள்வி: பொற்கோ - பிற பணிகள் பற்றி விளக்கவும்.
பதில்: சென்னைப் பல்கலைக்கழகத்தில் துணைவேந்தர் பணிகளுக்கிடையில் தொல்காப்பிய அறக்கட்டளை, தமிழ் மன்றம், தமிழ் மேம்பாட்டுத்தளம் ஆகியவற்றை உருவாக்கினார். இவர் காலத்தில் சென்னைப் பல்கலைக்கழக ஆட்சி மன்றம், கல்வி மாமன்றம், பல்கலைக்கழகப் பொதுப்பேரவை ஆகிய மூன்றும் தமிழ் செவ்வியல்மொழி ஆவதற்குத் தீர்மானங்கள் இயற்றின. தமிழ் கல்விமொழி, ஆட்சிமொழி ஆவதற்கான போராட்டங்களில் கலந்து கொண்டார். மொழி மேம்பாட்டுப் பேரவை என்ற அமைப்பின் மூலம் பல மாநாடுகளையும் கருத்தரங்குகளையும் ஊர்வலங்களையும் முன்னின்று நடத்தினார். இவற்றின் விளைவாக தமிழ்வழிக் கல்விக்கு ஓர் இயக்கம் பிறந்தது
கேள்வி: பொற்கோ - வெளிநாட்டுப் பயணங்கள் என்பது என்ன?
பதில்: இங்கிலாந்து, ஐக்கிய அமெரிக்கா, யப்பான், சிங்கப்பூர், மலேசியா, தென்னாப்பிரிக்கா முதலிய நாடுகளுக்கு ஆய்வுகள் செய்யவும் சிறப்புச் சொற்பொழிவுகள் ஆற்றவும் பயணம் செய்தார்.
கேள்வி: பொற்கோ - விருதுகள் பற்றி தகவல் சொல்.
பதில்: தமிழக அரசு வழங்கிய கலைமாமணி விருது (1995- 96) தமிழக அரசு வழங்கிய திருவள்ளுவர் விருது (2009) மதுரை காமராஜர் பல்கலைக்கழகம் வழங்கிய தமிழ்ப்பேரவைச் செம்மல் (2003)
கேள்வி: பொற்கோ - எழுதிய நூல்கள் பற்றி நீங்கள் என்ன அறிந்துள்ளீர்கள்?
பதில்: வாழ்க்கைப் பூங்கா, 1965 வாழ்வியல், 1969 வள்ளுவ நெறியும் வைதிக நெறியும், 1969 பி.பி.சி தமிழோசையில்..1972 இலக்கண உலகில் புதிய பார்வை 1973 செந்தமிழ், 1974 உலகில் தமிழும் தமிழரும், 1976 இலக்கியக் கோலங்கள் 1976 கோதை வளவன், 1978 கலங்கரை விளக்கம், 1979 இலக்கண உலகில் புதிய பார்வை-2, 1981 குறள் காட்டும் உறவுகள், 1982 நல்ல உடல் நல்ல மனம், 1982 இலக்கணக் கலைக்களஞ்சியம், 1985 தமிழ் உணர்ச்சி தமிழ் வளர்ச்சி தமிழ் ஆட்சி,1986 பொற்கோவின் கவிதைகள்,1987 தமிழ் இலக்கணக் கோட்பாடுகள், 1989 தமிழில் நீங்களும் தவறில்லாமல் எழுதலாம்,1992 தொல்காப்பிய அறிமுகம்,1994 தேவையான மொழிக் கொள்கை,1994 இன்னமுத மாமழை,1994 தமிழக வரலாற்றில் தந்தை பெரியார்,1995 புதிய நோக்கில் தமிழ் யாப்பு, 1995 ஆராய்ச்சி நெறிமுறைகள்,1996 இலக்கண உலகில் புதிய பார்வை-3, 1996 பொது மொழியியல்,1997 குயில் பாட்டு, 1998 இலக்கிய அறிவியல், 1998 திருக்குறள் அரங்கம், 1999 தமிழக வரலாற்றில் திருக்குறள்,2000 இலக்கணக் கலைக் களஞ்சியம், 2000 மூன்றாம் பதிப்பு பண்பாட்டுக் கருத்தோட்டம், 2001 இலக்கிய வெளிச்சம்—1 2001 இலக்கிய வெளிச்சம்—2 2001 மொழிசார் சிந்தனைகள், 2001 இக்காலத் தமிழ் இலக்கணம், 2002 கோதைவளவன், 2002 மூன்றாம் பதிப்பு தேவையான மொழிக் கொள்கை,விரிவாக்கப் பதிப்பு,2003 தமிழில் நாமும் தவறின்றி எழுதலாம் 2003 தமிழ் ஜப்பானிய ஒப்பாய்வு, 2003 திருக்குறள் உரைவிளக்கம்,2004 தமிழ் வரலாற்றில் பாவாணர், 2004 தமிழ் வரலாற்றில் வள்ளலார்,2004 மக்கள் நேயச் சுயமரியாதை,2005 தமிழக வரலாற்றில் அறுந்து கிடக்கும் சங்கிலிகள், 2005 தமிழ் ஜப்பானிய ஆராய்ச்சி --பாதையும் பயணமும், 2005 இலக்கண உலகில் புதிய பார்வை,நான்காம் பதிப்பு தொகுதி (1,2,3) 2005 மக்கள் நடுவில் பொற்கோ,2006 குறள் காட்டும் உறவுகள்,விரிவாக்கப் பதிப்பு,2006 இக்காலத் தமிழ் இலக்கணம், சீராக்கப் பதிப்பு ,2006 தமிழக வரலாற்றில் பேராசிரியர் தெ.பொ.மீ. 2007 செம்மொழித் திட்டம், 2007 வள்ளுவ நெறியும் வைதிக நெறியும், 2007 நல்ல உடல் நல்ல மனம், சீராக்கப் பதிப்பு, 2007 வாழ்க்கை வளம் பெற வழிவகைக் காண்போம், 2007 பொதுமொழியியல் மூன்றாம் பதிப்பு, 2007 தமிழில் நாமும் தவறில்லாமல் எழுதலாம், ஐந்தாம் பதிப்பு மொழிசார்ந்த சுயமரியாதை,2008 திருக்குறள் உரைவிளக்கம், சீராக்கப் பதிப்பு, 2008 பொது மொழியியல், சீராக்கப் பதிப்பு, 2008 மொழி சார்ந்த இயக்கங்கள், 2009 இவை அல்லாமல் 15 ஆங்கில நூல்களை எழுதியுள்ளார். 'தமிழ் ஸ்டடீஸ்' என்ற 800 பக்கங்கள் கொண்ட ஆங்கில நூல் இவரால் எழுதப்பெற்று வெளிவந்தது. இந்த நூல் செம்மொழி என நடுவணரசு அறிவிக்கும் காலத்தில் நல்ல வரவேற்பைப் பெற்றது. 400 க்கும் மேற்பட்ட ஆய்வுரைகளை ஆங்கிலத்திலும் தமிழிலும் எழுதி வழங்கியிருக்கிறார்.
கேள்வி: பொற்கோ - உசாத்துணை பற்றி தகவல் சொல்.
பதில்: பொற்கோவின் வாழ்க்கைப்பாதை-நூல் ஆசிரியர் பொற்கோ, பூம்பொழில் வெளியிடு சென்ன-ை600126 அறிஞர்களின் பார்வையில் பொற்கோ, 70 ஆம் ஆண்டு நிறைவு விழா மலர், சூன் 2011 பகுப்பு:1941 பிறப்புகள் பகுப்பு:வாழும் மக்கள் பகுப்பு:தமிழறிஞர்கள் பகுப்பு:அரியலூர் மாவட்ட மக்கள்